AaB håndbold leverer fire af spillerne til firenationersturneringen i Tjekkiet 19. til 21. marts.

Landstræner Ulrik Wilbæk har udtaget AaBs målmænd Søren Rasmussen og Jannick Green sammen med Mads Christiansen og Henrik Toft Hansen. Samtidig er Henrik Toft Hansens bror Rene fra KIF Kolding udtaget. Det er første gang i 10 år, at et brødrepar spiller for det danske landshold. Hvis Henrik Toft Hansen kommer på banen vil det være hans anden optræden på landsholdet. Sidst han spillede blev det til fire mål mod Sverige i maj 2008.